Domna Homjuk

Domna Maksimovna Homjuk, kansainvälisesti yleensä kirjoitusasulla Domna Khomyuk (o.s. Zaharova, ; s. 10. syyskuuta 1954, Voronje (Koarrdõgk), Murmanskin alue, Neuvostoliitto) on kiltinänsaamelainen eläinteknikko, kirjailija ja muusikko, joka on tehnyt työtä kiltinänsaamen kielen ja kulttuurin elvyttämiseksi. ==Elämäkerta== Domna Maksimovna Zaharova syntyi 10. syyskuuta 1954 Koarrdõgkissa. Hänen vanhempansa olivat poronhoitajat ja palkitut sotaveteraanit Maksim Antonovitš Zaharov (1919–1984) ja Marija Ivanovna Zaharova (1922–2008). Heille syntyi yhteensä yhdeksän lasta. Vuonna 1962 neuvostoliittolaiset päättivät rakentaa vesivoimalaitoksen ja padota Koarrdõgkinjoen. Muutama vuosi myöhemmin perhe joutui muuttamaan Lovozeroon, kun koko Koarrdõgkin kylä jäi veden alle. Zaharova alkoi lukea eläinteknikoksi Sortavalan maatalousopistossa. Valmistumisen jälkeen hän työskenteli yli 25 vuotta maatalousosuuskunnassa. Myöhemmin hän toimi erilaisissa julkihallinnollisissa tehtävissä, minkä myötä hän on myös toiminut erilaisissa luottamustehtävissä, esimerkiksi 10 vuotta Lovozeron vaalilautakunnan puheenjohtajana. == Musiikki == Kiltinänensaamelainen lauluperinne livvt () on kuulunut Homjukin elämään syntymästä asti. Sekä Homjukin äiti että isoäiti lauloivat livvtejä, ja hänen äitinsä oli tunnettu livvttaaja. Homjukin äiti livvttasi tunnetuissa yhtyeissä, kuten Lovozeron kansallisyhtyessä Lujavvr () ja yhtyeessä Ojar (). Hänen livvttejään on nauhoitettu ja tallennettu arkistoihin muun muassa Norjassa, Virossa ja Saksassa. Homjukin sisko Anfisa Agejeva on myös tunnettu livvttaaja. Vuonna 2002 Homjuk livvttasi ensimmäisen kerran Sámi Grand Prix -joiku- ja laulukilpailussa. Hän osallistui niin sanottuun joikuosioon kappaleella "Luojavr", joka kertoo hänen kaupungistaan Lovozerosta. Vuosina 2003 ja 2019 hän osallistui uudestaan samaan osioon, mutta tällä kertaa siskonsa Anfisa Agejevan kanssa. Vuonna 2003 he osallistuivat kappaleella "Duottar" ja vuonna 2019 kappaleella "Vuess". Vuoden 2021 Sámi Grand Prix’hin Homjuk osallistui taas yksin, tällä kertaa kappaleella "Parrša vigket". ==Palkintoja== Pääsiäislauantaina 2019 Homjuk voitti Áillohaš-musiikkipalkinnon. ==Diskografia== ===Kokoelmalevyt=== Homjukilla on kappaleet seuraavilla levyillä: * 2002 – Sámi Grand Prix 2002, kappale "Luojavr" * 2003 – Sámi Grand Prix 2003, kappale "Duottar" yhdessä Anfisa Agejevan kanssa * 2014 – Sbornik saamskih pesen (Сборник саамских песен)http://kolanord.ru/index.php/mediateka/audiomedia/4210-sbornik- saamskikh-pesen * 2015 – Sbornik saamskih skazok (Сборник саамских сказок) * 2017 – Bogatyr Ljaine (Богатырь Ляйне)https://web.archive.org/web/20210807024855/http://saami.su/audio/406-bogatyr- lyajne-audio-cd.html * 2019 – Sámi Grand Prix 2019, kappale "Vuess" yhdessä Anfisa Agejevan kanssa * 2021 – Sámi Grand Prix 2021, kappale "Parrša vigket" ==Lähteet== Larsen, Dan Robert já Paul, Aleksander. Ovddideaba áiton giela buoremus sáddenáiggis. NRK Sápmi. 2.4.2021. Viitattu 17.4.2021 Anti, Kila. Leudejeaddjit lassánit. Ávvir. 21.11.2018. Viitattu 17.4.2021 История саамской семьи в летописи Великой Отечественной войны. Murmanskin alueen sisäasiainministeriö. 7.5.2020. Viitattu 17.4.2021 Дежкина, Галина. В Мончегорске прошел вечер «Маленький народ Большого Севера». Khibini. 17.11.2016. Viitattu 17.4.2021 Mustonen, Tero (toim.). Waters of Health 2020 – Season 1 Report. Snowchange Cooperative. s. 8. Marraskuu 2020. Viitattu 17.4.2021 Balakina, D. C. já Bolšakova N. P. Альманах саамской литературы Almanakh saamskoi literaturi. Živaja Klassika. 2019. ISBN 978-5-4489-0229-1. s. 226–227. Viitattu 7.4.2021 Избирательная комиссия Мурманской области. Murmanskii vestnik. 20.5.2011. Viitattu 17.4.2021 Наумова, Светлана. Сохрани очаг свой. Murmanskii vestnik. 8.2.2012. Viitattu 16.4.2021 Катериничев, Игорь. А новая страница открывается. Murmanskii vestnik. 22.1.2013. Viitattu 17.4.2021 Захаров Максим (1919 – 1984). Фонд сохранения и изучения родных языков народов Российской Федерации. Viitattu 8.4.2021 ja Захарова Мария (1922 – 2008). Фонд сохранения и изучения родных языков народов Российской Федерации. Viitattu 8.4.2021 ja Rasmus, Linnea. Oanehaččat: Anne Nuorgam ON bissovaš foruma ságadoallin, Berg ja Hermansson vuittiiga SGP-gilvvu, Áillohaš-bálkkašupmi Domna Khomjukii ja europarlamentarihkkár evttoha sápmelaččaide iežas doaimmahaga Brusselii. Yle Säämi. 23.4.2019. Viitattu 6.1.2021 Hætta, Wenche Marie. Hvem-Hva-Når om Sámi Grand Prix NRK Sápmi. 29.03.2007. Viitattu 6.1.2021 Luokka:Áillohaš-musiikkipalkinnon saajat Luokka:Kiltinänsaamelaiset Luokka:Saamelaiskirjailijat Luokka:Saamelaiset laulajat Luokka:Vuonna 1954 syntyneet Luokka:Elävät henkilöt